
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-01300/2014-04
11.09.2015. године
Б е о г р а д
	


На основу члана 14. и члана 16. став 8. тачка 3.  Закона о високом образовању („Службени гласник РС'', бр. 76/05, 100/07   аутентично тумачење 97/08 и 44/10), и Правилника о стандардима и поступку за акредитацију високошколских установа и студијских програма  („Службени гласник РС'', бр. 106/06, 112/08, 70/11, 101/12 - I - 25, 101/12 - I - 26, 13/14)  Комисија за акредитацију и проверу квалитета, на седници одржаној 11.09.2015.  године, у Београду, донела је

Р Е Ш Е Њ Е 

Одбија се захтев за акредитацију студијског програма МАС1 - БЕЗБЕДНОСТ ИНФОРМАЦИЈА-СТУДИЈЕ НА ДАЉИНУ који је поднела високошколска установа МЕТРОПОЛИТАН УНИВЕРЗИТЕТ-ИНТЕГРИСАН, са седиштем у  DOCVARIABLE ConvertString(Adresa,1,5) \* MERGEFORMAT Тадеуша Кошћушка 63,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 106922471, Матични број: 17799614, број                       612-00-01300/2014-04 од 18.07.2014. године у оквиру образовно-научног поља:   Природно-математичко поље.
О б р а з л о ж е њ е

Високошколскa установа МЕТРОПОЛИТАН УНИВЕРЗИТЕТ-ИНТЕГРИСАН   са седиштем у  DOCVARIABLE ConvertString(Adresa,1,5) \* MERGEFORMAT Тадеуша Кошћушка 63,  DOCVARIABLE ConvertString(Sediste,1,5) \* MERGEFORMAT БЕОГРАД, је дана 18.07.2014. године поднела захтев за акредитацију студијског програма МАС1 - БЕЗБЕДНОСТ ИНФОРМАЦИЈА-СТУДИЈЕ НА ДАЉИНУ  под бројем 612-00-01300/2014-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12 - I - 25, 101/12 - I - 26, 13/14).

У складу са чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештаји рецензената о извршеној анализи достављене документације са оценом и извештај поткомисије који садржи и оцену достављени су Комисији за акредитацију и проверу квалитета. 
Након што је размотрила све релевантне чињенице, Kомисија за акредитацију и проверу квалитета је установила да студијски програм не испуњава све законом и подзаконским актима прописане услове и стандарде, па предлаже Установи да отклони недостатке.

1. Недостатак - структура студијског програма (СП)
Наведена научна област "Безбедност информација" није у складу са листом области коју утврђује Национални савет.
2. Недостатак - сврхa студијског програма 
Сврха студијског програма није у свим елементима јасно исказана. Са друге стране, може се рећи да је дефинисана сврха, али прилично погрешно. На пример, програм је само на даљину уз објашњење да студенти воле да зарађују, па немају времена да уче.
3. Недостаци у делу компетенција дипломираних студената

Компетиције дипломираних студената су конфузно презентоване. У делу "Послови за које се студенти оспособљавају", након тврдње "да поред послова инжењера информационих технологија, ради и следеће послове", наводе се нека занимања, администратор, програмер, сведок? Ово значи да СП оспособљава студенте у смеру инжењера информационих технологија, што не припада природно-математичком пољу, како је декларисано у уводној табели.

4. Недостаци курикулума

Не постоји поклапање између израчунатих оптерећења и презентованих курикулума. 

Структура није по правилима акредитације. У првом семестру је 12 часова активне наставе, у другом 23, просек је мањи од захтеваних 20.

У табели 5.1 помињу се вежбе три часа недељно,  а у Еxcel-табели (која је меродавна) нема их. У табели 5.2 спомиње се стручна пракса са 6 ЕСПБ, али је у меродавној Еxcel-табели нема.
5. Квалитет, савременост и међународна усаглашеност студијског програма

Наведена сва три страна програма са којима је наводно извршено усклађивање се односе на БС (основне студије), а не мастер студије. Осим тога у тим програмима није дат акценат на безбедност, па су априори лоше одабрани.

6. Наставно особље

Број наставника на студијском програму је 25, а према електронском обрасцу четири. Број сарадника на студијском програму је 18, а према електронском обрасцу три. Број радних књижица - пет.

Куриозитет представља ангажовање Аце Алексића са 5% радног времена, а који је окосница овог програма (држи половину предмета). Оба наставника, Ацо Алексић и Неџад Мехић, немају ни једну, а не по пет референци из подручја безбедности информација.

7. Студије на даљину
Наводи се да се сви програми изводе и на класичан начин, што је противречно тврдњи да се овај програм изводи само на даљину.
Поткомисија на основу увида у документацију студијског програма  и извештаја рецезената утврдила да студијски програм  МАС1 - БЕЗБЕДНОСТ ИНФОРМАЦИЈА-СТУДИЈЕ НА ДАЉИНУ не испуњава стандарде у погледу квалитета, прописане Правилником о стандардима и поступку за акредитацију високошколских установа и студијских програма, те предлаже Комисији да донесе решење о одбијању.
Имајући у виду оцене рецензената и предлог поткомисије, Комисија је утврдила да МЕТРОПОЛИТАН УНИВЕРЗИТЕТ-ИНТЕГРИСАН, са седиштем у  DOCVARIABLE ConvertString(Adresa,1,5) \* MERGEFORMAT Тадеуша Кошћушка 63,  DOCVARIABLE ConvertString(Sediste,1,5) \* MERGEFORMAT БЕОГРАД, за студијски програм МАС1 - БЕЗБЕДНОСТ ИНФОРМАЦИЈА-СТУДИЈЕ НА ДАЉИНУ не испуњава све законом и подзаконским актима прописане услове и стандарде у погледу квалитета студијског програма. Сагласно наведеном  Комисија за акредитацију и проверу квалитета је на седници одржаној 11.09.2015. године донела решење као у диспозитиву.

Упутство о правном средству: Против овог решења може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК 

Координатор поткомисије:

_________________________
Проф. др Софија Пекић Quarrie
Члан поткомисије и известилац:

_________________________
Проф. др Живадин Мицић
Члан поткомисије:
_________________________

Проф. др Шћепан Миљанић

	ПРЕДСЕДНИК

Проф. др Ћемал Долићанин


